《同赵森雍过朱元益耜乐圃》
宋代·程俱

秋风脱叶尽，弱质例可憎。乐圃森老木，深苍郁奔腾。

中有白眉森，貌古心亦澄。岁寒俪松筠，岂直朱丝绳。

篮舆一寻访，相携得良明。促膝对软语，沉忧释春冰。

丛编出奇踪，璀璨献与凝。雕戈及篆鼎，往往见未曾。

惭君倾佳酿，幽亭暮方登。但怪一林白，孤蟾自东升。

斯须接诗战，掉鞅苦不胜。羡森醉经史，吾方着弓矰。

白眼安取转，尊拳恐相仍。见森意已足，何须酒如渑。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。